Z A P I S N I K
7.  sjednice Vijeća Mjesnog odbora „Šestinski dol -Vrhovec“,
13.prosinca 2021.
 u prostoru MS „Šestinski dol -Vrhovec“,
s početkom 18:45 sati

NAZOČNI ČLANOVI VIJEĆA:
Dario Horvatić, Božena Horvat-Alajbegović, Svjetlana Veseli, Ivona Molan, Dario Ptičar, Tena Zenko Milović 

NENAZOČNI ČLANOVI VIJEĆA:
Nina Gojić, Tvrtko Horvatić, Josip Burek

Predsjedava Dario Horvatić, predsjednik Vijeća.
Zapisnik vodi: Tena Zenko Milović 

Predsjednik konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 6. sjednice Vijeća, održane 29. studenoga 2021., bez izmjena.

Na prijedlog predsjednika Vijeće jednoglasno utvrđuje

D n e v n i   r e d

1. ZAGREB JE NAŠ – korisnik prostora, produljenje korištenja prostora
2. HDZ –korisnik prostora, produljenje korištenja prostora
3. Ulica grada Gualdo Tadino – iscrtavanje središnje razdjelne crte
4. Ulica Šestinski dol 2 – postavljanje zaštitnih stupića
5. Domobranska 21 -21/1 – postavljanje prometnog ogledala
6. Domobranska ulica – postavljanje uzdignute plohe
7. Pitanja, prijedlozi i obavijesti
-Rješenje Gradskog ureda – postavljanje uzdignute plohe, Vrhovec 225,
Šestinski dol 138

Ad 1. ZAGREB JE NAŠ – korisnik prostora, produljenje korištenja prostora

Članovi Vijeća primili su pisani materijal uz poziv.
Vijeće jednoglasno donosi
Z A K L J U Č A K

           1.  Političkoj stranci ZAGREB JE NAŠ odobrava se  povremeno korištenje prostora u objektu koji koristi Šestinski dol – Vrhovec, Ilica 181,  u terminu, četvrtak od 19:00 do 21:00 sati.
2.  Prostor  iz točke 1. ovog zaključka , koristiti će politička stranka ZAGREB JE NAŠ, bez naknade.
3.  Politička stranka ZAGREB JE NAŠ, obvezuje se postupati s pažnjom dobrog gospodara u korištenju  prostora.       
4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.
Ad 2.  HDZ –korisnik prostora, produljenje korištenja prostora

Članovi Vijeća primili su pisani materijal uz poziv.
Vijeće jednoglasno  donosi

Z A K L J U Č A K 

           1.  HRVATSKOJ DEMOKRATSKOJ ZAJEDNICI odobrava se  povremeno korištenje prostora u objektu koji koristi Šestinski dol – Vrhovec, Ilica 181,  u terminu, srijeda od 19:00 do 21:00 sati.
2.  Prostor  iz točke 1. ovog zaključka , koristiti će HRVATSKA DEMOKRATSKA ZAJEDNICA, bez naknade.
3.  HRVATSKA DEMOKRATSKA ZAJEDNICA, obvezuje se postupati s pažnjom dobrog gospodara u korištenju  prostora.       
4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.


Ad 3. Iscrtavanje središnje razdjelne crte u Ulici grada Gualdo Tadino i Sokolovca  

Članovi Vijeća primili su pisani materijal na sjednici.
Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K 
o prijedlogu za iscrtavanje središnje razdjelne crte u ulici grada Gualdo Tadino   

1. Vijeće Mjesnog odbora Šestinski dol-Vrhovec raspravljalo je o nedostatku vodoravne prometne signalizacije (središnja razdjelna crta) koja nedostaje nakon uređenja ulica.

2. Vijeće traži da se u Ulici grada Gualdo Tadino i ulici Sokolovac izvrši iscrtavanje središnje razdjelne crte.

3. Ovaj Zaključak dostavit će se u Gradski ured za mjesnu samoupravu i Vijeće Gradske četvrti Črnomerec na daljnje postupanje. 

Ad 4. Postavljanje zaštitnih stupića u ulici Šestinski dol 2

Članovi Vijeća primili su pisani materijal na sjednici.
Predsjednik usmeno informira nazočne o predmetu rasprave i odlučivanja.
Tijekom rasprave Ivona Molan spominje mogućnost postavljanja žardinjere za cvijeće umjesto stupića.
Vijeće jednoglasno donosi

Z A K LJ U Č A K
o postavljanju žardinjera za cvijeće u ulici Šestinski dol 2

     1.	Vijeće Mjesnog odbora Šestinski dol-Vrhovec raspravljalo je o problemu parkiranih vozila u ulici Šestinski dol kod k.br. 2.


      2.  Vijeće predlaže postavljanje žardinjera za cvijeće u ulici Šestinski dol kod kućnog 
           broja 2, na prostoru gdje se nalazila bivša telefonska govornica.

3. Ovaj Zaključak dostavit će se u Gradski ured za mjesnu samoupravu i Vijeće Gradske četvrti Črnomerec na daljnje postupanje. 


Ad 5. Postavljanje prometnog ogledala u Domobranskoj 21 -21/1 

Članovi Vijeća primili su pisani materijal uz poziv.
Vijeće jednoglasno donosi

Z A K LJ U Č A K
o postavljanje prometnog ogledala u Domobranskoj 21 -21/1

1. Vijeće Mjesnog odbora Šestisnki dol – Vrhovec raspravljalo je prijedlogu stanara o postavljanju prometnog ogledala na raskrižju Domobranske ulici – odvojak prema kbr. 21/1, kbr.21/2.

2. Vijeće prihvaća prijedlog o postavljanju prometnog ogledala na raskrižju Domobranske ulice – odvojak prema kbr. 21/1, kbr. 21/2.

3. Ovaj Zaključak dostavit će se u Gradski ured za mjesnu samoupravu i Vijeće Gradske četvrti Črnomerec na daljnje postupanje. 


Ad 6.  Postavljanje uzdignute plohe u  Domobranskoj ulici

Članovi Vijeća primili su pisani materijal uz poziv.

Vijeće je raspravilo o blizini vrtića kod spomenute lokacije te o dužini ulice i mogućnosti peticije građana vezano uz postavljanje uzdignute plohe.
Vijeće jednoglasno donosi


Z A K LJ U Č A K
o prijedlogu postavljanja uzdignute plohe u  Domobranskoj ulici

1. Vijeće Mjesnog odbora Šestinski dol – Vrhovec zaprimilo je zahtjev za postavljanje uspornika prometa u Domobranskoj ulici.

2. Vijeće je uzelo u obzir blizinu vrtića, dužinu ulice te mogućnost peticije građana, čime predlaže da se od Sektora za promet zatraži tehničko rješenje za smirivanje prometa u Domobrasnkoj ulici a da to ne budu nužno uspornici.

3. Ovaj Zaključak dostavit će se u Gradski ured za mjesnu samoupravu i Vijeće Gradske četvrti Črnomerec na daljnje postupanje. 


Ad 7. Pitanja, prijedlozi i obavijesti

Predsjednik obavještava članove Vijeća o Rješenju Gradskog ureda vezano za postavljanje uzdignute plohe kod Vrhovca 225 i Šestinskog dola 138.

Vijeće je raspravilo o pitanju zatvorene ambulante u Vrtlarskoj ulici.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	SVI 
	Upit VGČ-Na što su utrošena sredstva s pozicije ostalih nespomenutih troškova iz 2021. godine?




Dovršeno u 19:05 sati.

KLASA:   026-02/21-002/2284
URBROJ:  251-06-11-308-21-1
Zagreb,      13. prosinca 2021.

Zapisnik vodila:
Tena Zenko-Milović

